Torchiarole

**Torchiarole** (jndr'à 'u tagliane **Torchiarolo**) jè 'nu comune tagliane de 5.500 crestiane d'a provinge de Brinnese jndr'à Pugghie.

Se iacchie jndr'à 'u Salènde, se iacchie 'mbrà Brinnese e Lecce vecine vecine a 'u mare Adriatiche.

## Sciugrafije fiseche
Cendre piccinne ca se iacchie 'mbonda 'mbonde a sud d'a provinge de Brinnese, a 'u confine cu quedde de Lecce, ste lundane cchiù o mene 18&nbsp;km da 'u capeluèche e 17&nbsp;km da Lecce e ste a 28&nbsp;m sus a 'u levèlle d'u mare. Tène 'na superficie de 32,18 chilometre quadrate pe 'na denzetà abbitative de 159,3 crestiane pe chilometre quadrate. Se iacchie vecine a le comune de San Pitre Vernoteche, Lecce e Squinzane. Tène 'na popolazzione de cchiù o mene 5.500 crestiane fatte de 2.500 nuclée familiare, cu 'na medie pe nuclèe familiare de cchiù o mene 3 crestiane. D'a staggione le crestiane ca stonne arrivane a cchiù o mene 25.000 / 30.000 e osce a die stu comune jè 'u mene javetate d'a provinge.

## Storie

“*Le origgene resalene a l'epoche d'a formazzione de le casale, apprisse 'u mille, e averena essere chidde de 'nu javetate 'nderre-'nderre de famigghie coloneche atturne a 'na laure basiliane, ca jndr'à quidde tiembe ne stavane assaije jndr'à zone. Ccrescìe cu le profughe de Valesie, ca stave vecine, quanne sta cetate andiche, apprime messapeche eppò romane, oramaie redotte a 'na vite de mmerde a metà d'u medioeve, avenìe scettate 'nderre da Guglielme II 'u male, scennute jndr'à Pugghie jndr'à 'u [[1157]] pe punì le bbarune rebbèlle. Torchiarole facìe parte d'a condèe de Lecce*” (G. Marzano). 

Le reste de Valesie *(se 'ndrucane le terme romane)* se iacchiane jndr'à 'u core d'a cambagne d'u paese; 'nmu site archeologgeche abbastanza 'mbortande. Pure da sta cetate onne venute le prime crestiane de Torchiarole. 'U paese tène origgene andiche tande ca avène fatte resalì a 'a fine d'u Cinghecinede, periode jndr'à 'u quale Torchiarole ere 'nu cendre piccinne ca tenève 'na bella vitalità releggiose. L'etimologgije d'a parole resende probbie assaije de le sforze ca faceve 'u paese, assaije vecine a 'u mare e pe stu fatte assaije rumbute de sckatele da le razzie, pe condrstà le attacche de le Turche ca ggià jndr'à 'u XV sechele s'averene affacciate sus a le spiagge adriateche d'u Salende. Anticamende, 'a parole Torchiarole, tenève origgene certe da Turche o probbie da Turchie, e allore, ggià jndr'à 'u '400 e '500 Torchiarole puteve segnificà *mattatoie* pe le Turche. 'U termine “Torchiarolo” derive da l'avverbie latine "Turce" ausate jndr'à le reggistre de morte pe 'ndicà 'n'accisione barbareche, cioé a 'a turche, cu le scimitarre. 'A prove de stu fatte de l'origgene stè jndr'à 'u stemme d'u Comune de Torchiarole, ggià comune apprime d'u Seiciende, ca rappresendave 'nu turche legate cu catene a 'na torre. Assaije però fanne resalìe le origgene d'u nome a 'u torchie de legne cu 'u quale jndr'à 'nu sacche de frandoie sotte a terre d'a zone se sprangevene l'alìe ca erane pò 'u frutte de l'arvule sacre de Minerve. 'U *Turculum* e 'u *turcularius* facerene pigghià cumme nome a chidde ca fatiavane *turchiarule* e a 'u javetate d'a condrade 'u nome de *Torchiarole*, paese de le torchie *(Marzano).* 'U paese se stenne sus a 'nu territorie ca, andicamende paludose, ha state bonificate jndr'à le prime decennie d'u Noveciende. Osce a die stu poste tène 'nu sbuénne de arvule de alìe andiche assaije, ca 'u fanne addevendà 'nu poste ridende e profumate *(le tre quarte d'u territorije stonne cu le arvule de alìe),* ma pure stonne le vignete. 'A caratteristeca d'a presenze de 'nu sbuénne de ulive *(da sus a sus se 'ndruche 'nu straordinarie mande verde ca se stenne 'mbonde 'a coste)* ave mandenute 'a dea ca 'a parole "*Torchiarolo",* cu l'accezzione de "*Torchie d'ore*”, se pò referìe a 'a sprangeture de l'alìe e l'uve pa produzzione de uegghie e vine.

Jndr'à 'u XVI, Torchiarole, devendò 'u feude de le discendende d'a putende famigghie de le cavagliere combattende Nanteuil-Chattilon *(itaglianizzate Natoli o dell'Antoglietta).*

Jndr'à 'u 1465 Re Ferdinande I de Napule, confermò cu decrete, barone de Torchiarole, Giuanne Mattèe Vatoli († 1533), ggià Barone de Ruffane, Vaste, Casamasselle. E quanne jidde murìe ereditò le feude e devendò baronesse de Torchiarole, 'a sora soje Arminie († 1542), mugghiere de Ferrante delli Falconi Barone de Rocche.

## Suggettate
### Evoluzione demografeche

### Etnie e durastire residende

A 'u 31 decemmbre 2016 jndr'à 'u territorie comunale se reggistrave 'a presenze de 100 furastire regolare, ca sò cchiù o mene 'u 1,5% d'a popolazzione totale residende. 'A comunitate cchiù granne è quedde de le rumene.

Se arreportane le nazionalità cchiù rappresendate:

* Romanie
* Regne Aunìte
* Albanie
* Slovenie

## Economije

## Amministrazzione
Aqquà sotte se iacche 'na tabbelle relative a le amministrazziune ca onne cangiate jndr'à stu comune:

## Note


## Otre pruggette

## Collegaminde fore a Uicchipèdie
*